ร้านพิซซ่าเปิดใหม่ ตรงข้ามปั๊มปตท. เส้นทางไปแม่โจ้  สะอาด เชฟอัธยาศัยดีมาก พนักงานน่ารักให้คำแนะนำแต่ละเมนูดีเลยค่ะ เชฟคอยให้คำแนะนำตามโต๊ะ ดีจังเลยค่ะ มีปฏิสัมพันธ์กับลูกค้าดีมากๆ เราสั่งพิซซ่าชีสมา เชฟแนะนำเรื่องชีสได้ละเอียดเชียวค่ะ 

มีบาร์น้ำเปล่า ซ๊อสพริก ซ๊อสมะเขือเทศ จานช้อนให้เราบริการตัวเอง น้ำดป่าใส่ผิวมะกรูดลงไปด้วย หอมสดชื่นและดับกลิ่นปากได้ดีเลยค่ะ
จานที่ใช้เป็นจานชานอ้อย ย่อยสลายได้ รักษ์โลกดีค่ะ  แก้วเป็นแก้วกระดาษ ย่อยสลายได้ 

เมนูที่เราสั่งเป็น เบรดสติกที่ทำจากแป้งพิซซ่าแล้วทำรูปทรงคล้ายๆเส้นสปาเก็ตตี้ เสริฟมากับซ๊อส กรอบอร่อยดีค่ะ 

พิซซ่าสั่งมาแบบชีสล้วนๆ มีชีสหลายชนิดมาก แป้งพิซซ่าบางกรอบ ซ๊อสมะเขือเทศเปรี้ยวนิดๆตัดกับรสชาดของชีส อร่อยเข้ากันมากๆค่ะ

เดือนกันยายนมีโปรโมชั่นซื้อเครื่องดื่ม1แก้ว แถมฟรีอีก1แก้ว 

มีบริการดิลิเวอรี่แต่ต้องสั่งก่อน1ทุ่มนะคะ ส่วนมาทานที่ร้านต้องสั่งก่อน2ทุ่มค่ะ ครัวปิดตอน2ทุ่ม แต่นั่งยาวได้เรื่อยๆนะคะ

รอออกพรรษาแล้วจะมาลองเมนูอื่นๆนะคะ เป็นร้านที่ประทับใจมากค่ะ